উত্তমাশা অন্তরীপ
উত্তমাশা অন্তরীপ (আফ্রিকান্স: Kaap die Goeie Hoop), (ওলন্দাজ: Kaap de Goede Hoop), (পর্তুগিজ: Cabo da Boa Esperança) আফ্রিকান্স ভাষা থেকে এর নাম বাংলায় হয় ‘উত্তমাশা অন্তরীপ'। পর্তুগিজ অভিযাত্রী বার্তোলোমিউ ডিয়াস ১৪৮৮ সালে প্রথম কেপ এলাকায় পৌঁছেন এবং অন্তরীপটির নাম দেন ‘কেপ অব স্টর্মস’। পরবর্তী সময় পর্তুগালের দ্বিতীয় জন নামটি পরিবর্তন করে কেপ অব গুড হোপ বা উত্তমাশা অন্তরীপ নামকরণ করেন। ভারতও দূরপ্রাচ্যে যাওয়ার নতুন আবিষ্কৃত সমুদ্রপথটি ইউরোপীয়দের মনে বিপুল আশার সঞ্চার করেছিল, যার প্রতিফলন ঘটেছে অন্তরীপটির নামকরণে। এটি দক্ষিণ আফ্রিকার আটলান্টিক উপকূলে অবস্থিত কেপ পেনিনসুয়ালার একটি অন্তরীপ। তবে এটি একটি সাধারণ ভুল ধারণা যে উত্তমাশা অন্তরীপ আফ্রিকা তথা দক্ষিণ আফ্রিকার দক্ষিণ দিকের শেষ মাথা। এই ভ্রান্ত ধারণাটির উৎপত্তি হয়েছিল একটি অবিশ্বাসের উপর ভিত্তি করে যে উত্তমাশা অন্তরীপ আটলান্টিক এবং ভারত মহাসাগরের মধ্যে বিভাজক বিন্দু।